Λογοτεχνικό βραβείο Χανς Κρίστιαν Άντερσεν

Tα Λογοτεχνικά Βραβεία Χανς Κρίστιαν Άντερσεν είναι δυο βραβεία λογοτεχνίας που απονέμονται από την Διεθνή Επιτροπή Βιβλίων για Νέους (International Board on Books for Young People - IBBY), ως αναγνώριση ενός εν ζωή συγγραφέα και ενός εν ζωή εικονογράφου για την "συνεισφορά τους στην παιδική λογοτεχνία". Το βραβείο για τον συγγραφέα ξεκίνησε να απονέμεται το 1956 και το βραβείο για τον εικονογράφο το 1966. Το βραβείο για τον συγγραφέα ονομάζεται επίσης "το Βραβείο Νόμπελ για την παιδική λογοτεχνία".

Τα βραβεία αυτά φέρουν το όνομα του Χανς Κρίστιαν Άντερσεν, του Δανού συγγραφέα παραμυθιών του 19ου αιώνα. Κάθε νικητής λαμβάνει το μετάλλιο Χανς Κρίστιαν Άντερσεν, ένα χρυσό μετάλλιο με την προτομή του Άντερσεν. Τα μετάλλια παρουσιάζονται στο συνέδριο της ΙΒΒΥ. Ιδιοκτήτρια των βραβείων Άντερσεν είναι η Μαργαρίτα Β' της Δανίας και χορηγός τους είναι η Nami Island Inc..

 Διαδικασία 
Η IBBY ορίζει τους υποψήφιους συγγραφείς και εικονογράφους και η επιτροπή των Βραβείων Χανς Κρίστιαν Άντερσεν λαμβάνει υπόψη της μόνο αυτούς τους υποψηφίους. Η ΙΒΒΥ ορίζει επίσης τους υποψηφίους που θα αποτελέσουν την δεκαμελή επιτροπή καθώς και τον πρόεδρο της επιτροπής. Η λίστα των υποψηφίων δημοσιοποιείται τον Ιανουάριο και οι νικητές των βραβείων στο ετήσιο Παζάρι Παιδικών Βιβλίων στην Μπολόνια τον Μάρτιο ή τον Απρίλιο.

Τα κριτήρια επιλογής περιλαμβάνουν την αισθητική και λογοτεχνική ποιότητα της γραφής και εικονογράφησης καθώς και την ικανότητα να παρουσιάζονται τα θέματα και τα ζητήματα από την πλευρά των παιδιών και την ικανότητα να αναπτύσσουν την περιέργεια και την φαντασία των παιδιών. Το σύνολο των έργων του συγγραφέα και του εικονογράφου λαμβάνονται υπόψη από την επιτροπή.

 Νικητές 
Έτος  Συγγραφή  Εικονογράφηση Νικητής  Χώρα  Νικητής  Χώρα1956 Eleanor Farjeon Ηνωμένο Βασίλειο1958 Astrid Lindgren Σουηδία1960 Erich Kästner Γερμανία1962 Meindert DeJong ΗΠΑ1964 René Guillot Γαλλία1966 Tove Jansson Φινλανδία  Alois Carigiet Ελβετία1968 James Krüss Γερμανία  Jiří Trnka Τσεχοσλοβακία José Maria Sanchez-Silva Ισπανία  1970 Gianni Rodari Ιταλία  Maurice Sendak ΗΠΑ1972 Scott O'Dell ΗΠΑ  Ib Spang Olsen Δανία1974 Maria Gripe Σουηδία  Farshid Mesghali Ιράν1976 Cecil Bødker Δανία  Tatjana Mawrina ΕΣΣΔ1978 Paula Fox ΗΠΑ  Svend Otto S. Δανία1980 Bohumil Říha Τσεχοσλοβακία  Suekichi Akaba Ιαπωνία1982 Lygia Bojunga Nunes Βραζιλία  Zbigniew Rychlicki Πολωνία1984 Christine Nöstlinger Αυστρία  Mitsumasa Anno Ιαπωνία1986 Patricia Wrightson Αυστραλία  Robert Ingpen Αυστραλία1988 Annie M. G. Schmidt Ολλανδία  Dusan Kállay Τσεχοσλοβακία1990 Tormod Haugen Νορβηγία  Lisbeth Zwerger Αυστρία1992 Virginia Hamilton ΗΠΑ  Květa Pacovská Τσεχοσλοβακία1994 Michio Mado Ιαπωνία  Jörg Müller Ελβετία1996 Uri Orlev Ισραήλ  Klaus Ensikat Γερμανία1998 Katherine Paterson ΗΠΑ  Tomi Ungerer Γαλλία2000 Ana Maria Machado Βραζιλία  Anthony Browne Ηνωμένο Βασίλειο2002 Aidan Chambers Ηνωμένο Βασίλειο  Quentin Blake Ηνωμένο Βασίλειο2004 Martin Waddell Δημοκρατία της Ιρλανδίας  Max Velthuijs Ολλανδία2006 Margaret Mahy Νέα Ζηλανδία  Wolf Erlbruch Γερμανία2008 Jürg Schubiger Ελβετία  Roberto Innocenti Ιταλία2010 David Almond Ηνωμένο Βασίλειο  Jutta Bauer Γερμανία2012 María Teresa Andruetto Αργεντινή  Peter Sís Τσεχία2014 Nahoko Uehashi Ιαπωνία  Roger Mello Βραζιλία2016 Cao Wenxuan Κίνα  Rotraut Susanne Berner Γερμανία2018 Eiko Kadono Ιαπωνία  Igor Oleynikov Ρωσία2020Jacqueline WoodsonΗΠΑAlbertine ZulloΕλβετία2022Marie-Aude MurailΓαλλίαSuzy LeeΝότια Κορέα

 Πρόεδροι της επιτροπής 
Η Jella Lepman ίδρυσε την Διεθνή Βιβλιοθήκη Νέων στο Μόναχο το 1949 και το συνέδριο του 1952 είχε τον τίτλο "Διεθνής Κατανόηση μέσω των Παιδικών Βιβλίων" ; σχηματίστηκε η IBBY σε αυτό το συνέδριο. Η Jella Lepman υπηρέτησε ως πρόεδρος της επιτροπής για τα τρία πρώτα βραβεία Άντερσεν (1956-1960) και παρέμεινε μέλος της επιτροπής μέχρι τον θάνατό της το 1970, αρχικά ως πρόεδρος της IBBY και έπειτα ως επίτιμη πρόεδρός της. Πλέον, οι πρόεδροι της επιτροπής έχουν μια τετραετή θητεία και καλύπτουν δυο βραβεία.

 Jella Lepman 1956-60 (Ελβετία)
 José-Miguel de Azaola 1960-70 (Ισπανία)
 Virginia Haviland 1970-74 (ΗΠΑ)
 Lucia Binder 1974-78 (Αυστρία)
 Dusan Roll 1978-82 (Τσεχοσλοβακία)
 Patricia Crampton 1982-86 (Ηνωμένο Βασίλειο)
 Ana Maria Machado 1986-90 (Βραζιλία)
 Eva Glistrup 1990-94 (Δανία)
 Peter Schneck 1994-98 (Αυστρία)
 Jay Heale 1998-2002 (Νότια Αφρική)
 Jeffrey Garrett 2002-06 (ΗΠΑ)
 Zohreh Ghaeni 2006-10 (Ιράν)
 María Jesús Gil Iglesia 2010-14 (Ισπανία)
 Patricia Aldana 2014-2018 (Καναδάς)

 Παραπομπές 

 Σημειώσεις 

 Εξωτερικοί σύνδεσμοι 
 "The Hans Christian Andersen Collection at Northwestern: Illustrated Children's Books from Around the World: July 27th – September 9th, 2004"  — οπτικοακουστική έκθεση η οποία στεγάζεται στην Κεντρική Βιβλιοθήκη του Northwestern University και περιλαμβάνει πληροφορίες για τα βραβεία Χανς Κρίστιαν Άντερσεν και ειδικότερα για τα βραβεία εικονογράφησης 2004
Νικητές 1966–2010  IBBY.
Τα Βραβεία Χανς Κρίστιαν Άντερσεν, 1956–2002 Επιμέλεια: Eva Glistrup, Μετάφραση: Patricia Crampton, IBBY. Κοπεγχάγη: Gyldendal, 2002

Κατηγορία:Βραβεία Λογοτεχνίας
Κατηγορία:Παιδική - Εφηβική λογοτεχνία